Árkos

Árkos (más néven Sepsiárkos, románul Arcuș) falu Romániában Kovászna megyében, 2004-től az azonos nevű község központja, korábban Sepsikőröspatak község része volt.

Nevének eredete
Nevét egyesek a régi avar kori sáncokból, mások egy Árkos nevű székely őstől származtatják.

Fekvése
Sepsiszentgyörgytől 4 km-re északnyugatra a Baróti-hegységben eredő Árkos-patak völgyében fekszik.

Népessége 
A 2002-es népszámláláskor Árkos község még nem létezett; a megfelelő falvak népessége összesen  volt, míg a 2011-es népszámlálás szerint  lakott a község területén. 2011-ben a következő volt a nemzetiségi megoszlás:  (%) magyar,  (%) román,  cigány, míg  (%) ismeretlen nemzetiségű. Felekezeti szempontból a népesség összetétele a következő volt:  (%) unitárius,  (%) református,  (%) római katolikus,  (%) ortodox,  (%) hetednapi adventista, 4–4 fő (%) lutheránus illetve  jehovista,  (%) egyéb felekezetű,  (%) vallás nélküli és  (%) ismeretlen felekezetű.==Története==
1332-ben Arkus néven említik először. 1802-ben, 1829-ben és 1838-ban földrengés pusztította. 1910-ben 1721 magyar lakosa volt. A trianoni békeszerződésig Háromszék vármegye Sepsi járásához tartozott. 1992-ben 1248 lakosából 1222 magyar és 26 román volt.

2004-ben önálló községgé alakult az addig Sepsikőröspatakhoz tartozó Árkos, Bedőháza és Pincehely falvakból.

Látnivalók
 Unitárius vártemploma az Árkos patak völgyében egy magaslaton áll. 13. századi templomát a 16. században átépítették, védőfalai 17. századiak (1640), 5 saroktornya és harangtornya volt. Délkeleti tornya a 19. századi földrengésekben ledőlt, harangtornya megrongálódott. 1830-ban a régi templomot lebontották és 1830 és 1833 között újat építettek helyébe. 1844-ben épült mai harangtornya.
 Református temploma 1750-ben épült, 1998-ban tornyot építettek hozzá.
 A faluban áll br. Szentkereszti Zsigmond kastélya, nagy park közepén. A kastély 1870-ben épült, 1980-ban átalakították.
 Határában az Égevesze és a Súgó-patak által közrefogott hegyfokon vár nyomai látszanak. A vár valószínűleg a falu lakóinak menedékhelye volt.
 A hagyomány a Pisztrángos-patak feletti gerincen még több várat is feltételez: Macskavár a Macskaponk tetején, feljebb Kisasszonyvár és a mai Kovácsmás nevű helyen Kovácsvár állott.

Híres emberek
 Árkosi Gelei Benedek unitárius tanár, orvos.
 Árkosi Mihály Benedek református tanár.
 Árkosi Tegző Benedek unitárius tanár, teológus.
 Itt született Daniel Gábor, az agyagfalvi székely népgyűlés résztvevője, Udvarhely vármegye főkirálybírája és főispánja, az Unitárius Egyház főgondnoka, a Magyar Történelmi-, Genealógiai és Heraldikai Társulat tagja.
 Itt született Gelei József zoológus, egyetemi tanár, az MTA tagja.
 Itt született Kiss Ernő geológus.
 Árkosi Geley Antal főhadnagy, az "Előre" című ifjúsági folyóirat felelős szerkesztője.
 Itt született Kisgyörgy Zoltán geológus.
 Itt élt Seres András néprajzkutató. 2011-től nevét viseli az utca, melyben a háza állt.
 Itt született (1967) Máthé Árpád Árkos falu első és még mindig hivatalban levő polgármestere.

Hivatkozások

Források

További információk
 Képek az árkosi Szentkereszty-kastélyról
Horváth Ferenc (Nagykörű) által készített fényképek
 Szász András: Árkos
 Képgaléria Árkosról a www.erdely-szep.hu honlapon

Kapcsolódó szócikkek 

Nemzetközi Shakespeare Alapítvány és Shakespeare Ház

Háromszék települései
Kovászna megye települései